Roger Taylor

**Roger Taylor, [[Rad britského impéria|OBE]]** narodený ako **Roger Meddows Taylor** (* 26. júl 1949, King’s Lynn, Norfolk, Spojené kráľovstvo) je britský hudobník, preslávený hrou na bicie v skupine Queen. Okrem hry na bicie hrá na mnoho ďalších nástrojov, spieva a skladá pesničky.

## Osobný život
Narodil sa v Norfolku, na východe Anglicka, neskôr sa s rodinou presťahovali do Cornwallu. Roger bol inšpirovaný hrou na gitaru jeho bratranca, vo veku 8 rokov začal trénovať hru na hudobných nástrojoch. Ako školák na krátky čas založil skupinu "The Bubblingover Boys". Neskôr pôsobil v speváckom zbore, čo sa mu osobne veľmi nepáčilo. Okolo roku 1961 sa naučil hrať na gitare, ale svoj záujem upriamoval na bicie. V roku 1965 prišla veľká zmena, keď sa stal členom skupiny "Johnny Quale and the Reaction", skupina hrala známe cover verzie a Roger hral na bicie. O pár mesiacov došlo k zmene v skupine a Roger po odchode Johnyho Quala začal spievať v skupine. Okrem hudby Roger študoval na univerzite London Polytechnic. 

V roku 1968 stretol Briana Maya a Tima Staffela a založili skupinu Smile. Smile podpísali zmluvu s vydavateľstvom a vydali singel v USA. V roku 1970 sa skupina odchodom Staffela rozpadla a ich dobrý priateľ Farrokh 'Freddie' Bulsara (neskôr známy ako Freddie Mercury zaskočil na miesto speváka. Skupina hľadala basgitaristu, stal sa ním John Deacon a to znamenalo začiatok skupiny Queen.

## Vystupovanie s Queen
náhľad|250px|Roger Taylor za bubnami

Ako bubeník mal impozantný štýl hrania, dokázal hrať rôznym spôsobom; speed (ako v pesničke *Stone Cold Crazy*), alebo rock-n-roll (v *Crazy Little Thing Called Love*). Je považovaný za jedného z najlepších „aréna“ bubeníkov vôbec.

Roger okrem bubnovania pomáhal v skupine s podpornými vokálmi ku Freddieho, jeho hlas mnohí prirovnávajú k hlasu Roda Stewarta. Dokáže dosiahnuť veľmi vysoké stupnice, napríklad v *[[Bohemian Rhapsody]]*. 

Je autorom úspešných titulov ako napríklad *I'm In Love With My Car*, *Sheer Heart Attack*, *Radio Ga Ga*, *A Kind Of Magic* a *Heaven For Everyone*.

## Sólo kariéra

Už v roku 1977 sa snažil nahrávať svoje vlastné pesničky. Jeho prvý album vyšiel v roku 1981 a volá sa *[[Fun In Space]]*.  Album obsahuje 10 pesničiek a Roger na ňom hral na všetky inštrumenty. V roku 1984 nahral album *[[Strange Frontier]]* (veľká časť pesničiek mala byť na albume Queen- *The works*). 

Po turné Queen v roku 1986 sa rozhodol založiť novú skupinu, aby s ňou mohol koncertovať. Skupina mala názov The Cross a nahrali tri albumy.

V roku 1994 vydal album *[[Happiness?]]*, ktorého pesničky majú silný politický zmysel, Roger odkazuje na boj za slobodu a v prvej pesničke spieva o zverstvách nacizmu. Posledný album Rogera vyšiel v roku 2013 a volá sa *[[Fun on Earth]]*.

V svojej sólo kariére nedosiahol výraznejšie úspechy v hudobných rebríčkoch.

## Diskografia

Sólové albumy:
* *[[Fun in Space]]* (1981)
* *[[Strange Frontier]]* (1984)
* *[[Happiness?]]* (1994)
* *[[Electric Fire]]* (1998)
* *[[Fun on Earth]]* (2013)

## Zaujímavosti

Roger hral na mnoho rôznych hudobných akciách. Z najvýznamnejších: 
* The *Freddie Mercury Tribute Concert* vo Wembley v roku 1992 bol koncert pre zosnulého Freddieho Mercuryho a výťažok z neho šiel pre výskum AIDS.
* Koncert 46664, charitatívny koncert pre Nelsona Mandelu. Vystupoval spolu s Zuccherom a The Corrs, predviedli pieseň *Everybody's gotta learn sometimes*
* Vh1 Rock Honours, hral spolu s Brianom Mayom a Foo Fighters
* Jubileum kráľovny Alžbety v roku 2002, hral spolu s Philom Collinsom
* V roku 1998 zaspieval svoju obľúbenú pesničku *Rock n roll* od Led Zeppelin
* Spolu s Paulom Rodgersom a Brianom Mayom sa v 2005 vydali na európske turné ako skupina Queen + Paul Rodgers, následne vydali CD a DVD sa názvom *The Return Of The Champions*

## Iné projekty

## Externé odkazy
* Oficiálna stránka

Kategória:Queen
Kategória:Anglickí rockoví bubeníci
Kategória:Anglickí rockoví speváci
Kategória:Anglickí rockoví basgitaristi
Kategória:Anglickí heavymetaloví bubeníci
Kategória:Anglickí heavymetaloví speváci
Kategória:Anglickí heavymetaloví basgitaristi
Kategória:Anglickí speváci-skladatelia
Kategória:Anglickí skladatelia modernej hudby
Kategória:Osobnosti z grófstva Norfolk